Европейският банков орган зове банките да се подготвят за Брекзит Европейският банков орган ( ЕБО ) призова банките да предприемат необходимите мерки , за да се подготвят за напускането на Великобритания , информират медии . Банковата регулаторна агенция на ЕС изпрати писмо до финансовите регулатори на Острова и в съюза . Агенцията ги призовава да гарантират , че банките са " предприели практични стъпки , за да се подготвят " за потенциален сценарий за Брекзит без споразумение между двете страни . Органът допълва , че някои финансови институции " изглежда отлагат задействането на необходимите действия " и са подготвили " неадекватни " планове при непредвидими случаи . Изтича времето за изискваните действия . Финансовите институции не трябва да разчитат на решения на публичния сектор , подчертава Европейският банков орган и призовава банките да не поставят под риск финансовата стабилност в опит да намалят разходите . През април финансовият министър на Великобритания Филип Хамънд заяви , че големите банки са " относително спокойни " относно Брекзит и добави , че Лондон е уверен , че ще сключи споразумение с ЕС , което ще позволи банките да обслужват европейски клиенти .